கேள்வி: நெகிரி செம்பிலான் மாநில சட்டமன்றம் - பொது பற்றி தகவல் சொல்.
பதில்: நெகிரி செம்பிலான் மாநில சட்டமன்றம் நெகிரி செம்பிலான் மாநிலத்திற்குப் பொருத்தமான சட்டங்களை இயற்றுகிறது. ஒரு வருடத்திற்கு குறைந்த பட்சம் மூன்று அமர்வுகளை நடத்த வேண்டும். ஒவ்வோர் ஆண்டும் மார்ச் மற்றும் அக்டோபர் மாத இறுதியில் அல்லது நவம்பர் மாதத் தொடக்கத்தில் மாநில வரவு செலவு கணக்கைத் தாக்கல் செய்ய வேண்டும். நெகிரி செம்பிலான் மாநில சட்டமன்றம் ஒரு நாடாளுமன்றத்தைப் போல இயங்குகிறது. நெகிரி செம்பிலான் மாநில சட்டமன்றம், நெகிரி செம்பிலான் மாநிலம் தொடர்பான சட்டங்களை நிறைவேற்றுகிறது. அதன் உறுப்பினர்கள் பொதுத் தேர்தல் அல்லது இடைத் தேர்தல் மூலமாகத் தேர்ந்தெடுக்கப் படுகின்றனர்.
கேள்வி: நெகிரி செம்பிலான் மாநில சட்டமன்றம் - சட்டமன்ற உறுப்பினர் உரிமை என்பது என்ன?
பதில்: மலேசிய அரசியலமைப்பு சட்டத்தின் கீழ், பொதுப் புகார்கள் போன்ற தற்போதைய பிரச்சனைகளைச் சுதந்திரமாக விவாதிக்கச் சட்டமன்ற உறுப்பினர்களுக்கு உரிமைகள் வழங்கப்பட்டு உள்ளன. நிதி விசயங்களில், மாநில அரசாங்கத்திற்கு நிதி வழங்குவதற்கு மாநிலச் சட்டமன்றம் ஒப்புதல் அளிக்கிறது; மற்றும் வரி செலுத்துவோர் நலன் கருதி, அந்த நிதி ஒதுக்கீடு முறையாகச் செலவிடப் படுவதையும் உறுதி செய்கிறது. ஒரு சட்டமன்ற உறுப்பினரின் பதவிக் காலம் ஐந்து ஆண்டுகள் ஆகும். ஒவ்வோர் ஐந்தாண்டுகளுக்கும் ஒரு முறை கிளாந்தான் சட்டமன்றம் கலைக்கப்பட வேண்டும்.
கேள்வி: நெகிரி செம்பிலான் மாநில சட்டமன்றம் - சபாநாயகர் தலைமை குறித்து விரிவாக சொல்லுங்கள்.
பதில்: நெகிரி செம்பிலான் மாநில சட்டமன்றக் கூட்டங்களுக்கு சபாநாயகர் (''Speaker'') தலைமை தாங்குகிறார். தவிர விவாதங்களின் போது ஒழுங்கை உறுதிப் படுத்துகிறார். தற்போதைய சபாநாயகர் சுல்கிப்லி முகமது உமர் (''Zulkefly Mohamad Omar''). சட்டமன்றத்தில் பெரும்பான்மை ஆதரவைப் பெற்ற கட்சி அல்லது கூட்டணி மந்திரி பெசார் தலைமையில் மாநில அரசாங்கத்தை அமைக்கிறது. பின்னர் அவர் நெகிரி செம்பிலான் மாநில ஆட்சிக்குழு எனும் மாநிலச் செயற்குழுவை (''Majlis Mesyuarat Kerajaan'') நியமிக்கிறார்.
கேள்வி: நெகிரி செம்பிலான் மாநில சட்டமன்றம் - நெகிரி செம்பிலான் வரலாறு குறித்து விரிவாக சொல்லுங்கள்.
பதில்: இந்தோனேசியாவில் இருந்து 18ம் நூற்றாண்டுகளில் இந்தோனேசியாவின் மினாங்கபாவு (''Minangkabau'') இனத்தவர்கள், இந்தோனேசியா மேற்கு சுமாத்திராவில் இருந்து; மலேசியாவிற்குப் புலம் பெயர்ந்தனர். அவர்கள் நெகிரி செம்பிலானில் புதுக் குடியேற்றங்களை உருவாக்கினார்கள். அடுத்து ஒரு புது மன்னராட்சியையும் தோற்றுவித்தார்கள். இவர்களின் மன்னராட்சி முறை மற்ற மாநிலங்களைக் காட்டிலும் சற்று மாறு பட்டு இருக்கிறது. ஒரு மன்னரின் மகன் வாரிசாக அமையாமல் ஒரு மாவட்டத்தின் தலைவர் மன்னராகப் பிரகடனம் செய்யப் படுவதே இந்த மாநிலத்தில் காணப்படும் சிறப்புத் தன்மை ஆகும்.
கேள்வி: நெகிரி செம்பிலான் மாநில சட்டமன்றம் - ராஜா மெலாவார் என்பது என்ன?
பதில்: நெகிரி செம்பிலான் மினாங்கபாவு மக்களுக்கு உதவி செய்ய ராஜா மெலாவார் (''Raja Mahmud ibni Almarhum Sultan Abdul Jalil'') என்பவர் சுமத்திராவில் இருந்து அனுப்பப் பட்டார்.[http://www.nst.com.my/Current_News/NST/Monday/National/2438810/Article/index_html History behind Negri's unique selection of ruler] , The New Straits Times, 29 December 2008. ஆனால், ராஜா மெலாவார் வந்த போது ராஜா காத்திப் (''Raja Khatib'') என்பவர் தன்னைத் தானே மன்னராகப் பிரகடனம் செய்து கொண்டு ஆட்சியில் இருந்தார். சினம் அடைந்த ராஜா மெலாவார், ராஜா காத்திப் மீது போர் பிரகடனம் செய்தார். போர் நடந்தது. அதில் ராஜா மெலாவார் வெற்றியும் பெற்றார். உடனே ஜொகூர் சுல்தான் புதிய ஆட்சியாளரான யாம் துவான் பெசார் ராஜா மெலாவாரை அங்கீகரித்து புதிய யாங் டி பெர்துவான் பெசார்|யாங் டி பெர்துவான் பெசாராக]] அறிவித்தார். யாங் டி பெர்துவான் பெசார் என்றால் எல்லா மாநிலங்களுக்கும் தலைவர் என்று பொருள். இது 1773-இல் நடந்த நிகழ்ச்சி. ராஜா மெலாவார் இறந்ததும் அரியணைப் போட்டி தீவிரமானது. சிலர் தங்களைத் தலைவர்களாகப் பிரகடனம் செய்து கொண்டனர். அதனால், நெகிரி செம்பிலானில் குழப்பம் தான் மிஞ்சியது. இந்தக் கட்டத்தில் பிரித்தானியர்கள் நெகிரி செம்பிலான் ஆட்சியில் தலையிட்டனர்.
கேள்வி: நெகிரி செம்பிலான் மாநில சட்டமன்றம் - பிரித்தானிய ஆளுமை குறித்து விரிவாக சொல்லுங்கள்.
பதில்: பிரித்தானியர்களின் முதலீடுகளைப் பாதுகாக்கப் பிரித்தானியர்களுக்குச் சகல உரிமைகளும் உள்ளன எனும் சாக்குப் போக்குகளைச் சொல்லி சுங்கை ஊஜோங் உள்நாட்டுக் கலகத்தில் தலையிட்டனர். அதன்படி 1873-இல் சுங்கை ஊஜோங் மாவட்டம் பிரித்தானியர்களின் பாதுகாப்பின் கீழ் வந்தது. சுங்கை ஊஜோங் மாவட்டத்திற்கு பிரித்தானிய கண்காணிப்பாளர் (''British Resident'') நியமிக்கப் பட்டார். 1886-இல் செலுபு மாவட்டம் பிரித்தானியர்களின் ஆளுமையின் கீழ் வந்தது. இதர ஜொகூல் மாவட்டம், ரெம்பாவ் மாவட்டம் எனும் மாவட்டங்கள் 1897-இல் பிரித்தானியர்களின் கைகளுக்கு மாறின. நெகிரி செம்பிலான் மாநிலத்தை ஜப்பானியர்கள் 1941-ஆம் ஆண்டில் இருந்து 1945-ஆம் ஆண்டு வரை ஆட்சி செய்தனர். 1948-இல் மலாயா கூட்டமைப்பு மாநிலங்கள் அமைப்பில் இணைந்தது. பின்னர் 1963-இல் மலேசியாவின் ஒரு மாநிலமாக உறுப்பியம் பெற்றது.
கேள்வி: நெகிரி செம்பிலான் மாநில சட்டமன்றம் - அரசாங்கமும் அரசியலும் என்பது என்ன?
பதில்: அரசியல் சாசனப் படி நெகிரி செம்பிலான் யாம் துவான் பெசார் தான் நெகிரி செம்பிலான் மாநிலத்தை ஆட்சி செய்பவராகும். அவருடைய ஆளுமைத் தகுதி பாரம்பரிய மரபு வழியாக வருகின்றது. ஆயுள் காலம் வரை அவர் ஆட்சி செய்வார். நெகிரி செம்பிலான் மாநிலத்தில் இசுலாம் சமயத்தின் தலைவராகவும் இவர் செயல் படுகின்றார். நெகிரி செம்பிலான் மாநிலத்தில் இப்போது யாம் துவான் பெசார் துவாங்கு முக்ரிஸ் நெகிரி செம்பிலான் (''Tuanku Muhriz Al-Marhum Tuanku Munawir'') என்பவர் யாங் டி பெர்துவான் பெசார் எனும் சுல்தானாக உள்ளார். இவர் 2009-ஆம் ஆண்டில் இருந்து யாம் துவான் பெசாராக அரச பணி செய்து வருகிறார்.[http://lokesiewfook.blogspot.com/2008/04/12th-negeri-sembilan-state-legislative.html 12th Negeri Sembilan State Legislative Assembly begins] Loke Siew Fook. 25 April 2008. Accessed 18 June 2010 மாநிலச் செயலாட்சி மன்றம் (''State Executive Council'') யாம் துவான் பெசார் அவர்களைத் தலைவராகக் கொண்டு செயல் பட்டு வருகின்றது. அரசாங்க நிர்வாகச் சேவைத் தலைவராக இருப்பவர் மாநில முதலமைச்சர். இவரை மந்திரி பெசார் (''Menteri Besar'') என்று அழைக்கிறார்கள். இவருக்கு உதவியாகப் பதின்மர் மாநிலச் செயலாட்சி உறுப்பினர்களாக உள்ளனர். இவர்கள் அனைவரும் மாநில அமைச்சர்கள் ஆவர். இவர்கள் மாநிலச் சட்டசபையில் இருந்து தேர்வு செய்யப் படுகின்றார்கள். மாநில முதலமைச்சரையும் மாநிலச் செயலாட்சி உறுப்பினர்களையும் சுல்தான் நியமனம் செய்கின்றார்.
கேள்வி: நெகிரி செம்பிலான் மாநில சட்டமன்றம் - தற்போதைய நெகிரி செம்பிலான் சட்டமன்றம் (2022) பற்றி விளக்கவும்.
பதில்: {| style="width:40em;" |- style="text-align:center;" | colspan="3" style="color:;" |அரசு | colspan="2" style="color:;"|நம்பிக்கை ஆதரவு |- style="text-align:center;" | colspan="3" style="color:;" |பாக்காத்தான் | colspan="2" style="color:;" |பாரிசான் |- style="text-align:center;" | colspan="3" style="background:; color:white;width:55.55%;" |20 | style="background:; color:white;width:44.45%;" colspan=2|16 |- |- style="text-align:center;" | style="background:; color:white;width:30.55%;"|11 | style="background:; color:white;width:16.67%;"|6 | style="background:; color:white;width:8.33%;"|3 | style="background:; color:white;width:41.67%;"|15 | style="background:; color:white;width:2.78%;"|1 |- style="text-align:center;" | style="color:;"|ஜசெக | style="color:;"|பிகேஆர் | style="color:;"|அமாணா | style="color:;"|அம்னோ | style="color:;"|மஇகா |}